《杜季习游恒山谒府帅刘公辄次刘彦常韵作二诗送之 其二》
宋代·沈与求

上相平胡不作难，已开亭障彻乌桓。公朝问罪知谁敌，穷虏要盟故自寒。

烽燧报安千徼肃，羽书飞捷万人看。书生梦想从军乐，隽语铭功墨未乾。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。